נגב (מקלע)

[[לוחם גדוד הסיור המדברי עם מקלע הנגב]]
מקלע נגבמקלעי צה"ל: מימין - הנגב, משמאל - [[מאג.]]
מקלע נגב הוא מקלע קל תוצרת ישראל. הנגב הוא בקליבר 5.56x45 מ"מ נאט"ו (בהמשך פותח נגב NG7 בקליבר 7.62x51 מ"מ נאט"ו שבעקבותיו הנגב הישן יותר מכונה לעיתים "נגב 5"), מוזן שרשיר ובעל דורגל. ייעודו העיקרי הוא נשק תקיפה כיתתי. הנגב פותח על ידי תע"ש על בסיס ה־FN מינימי הבלגי. הנגב מיוצר בידי תעשיות נשק לישראל והוא המקלע התקני של צבא הגנה לישראל.

לפני שהוכנס הנגב לשירות, המקלעים הקלים המקובלים בצה"ל היו המאג והמינימי, שניהם תוצרת FN Herstal. יתרונותיו של מקלע הנגב על מקלעים אלו הם משקלו הקל יחסית, גודלו הקומפקטי ועמידותו לתנאי מדבר קשים. גודלו הקטן יחסית, בייחוד בגרסת "נגב קומנדו", מאפשר הסתערות עם המקלע ושימוש בו במבצעים מיוחדים, מבלי לאבד כוח אש ויכולת חדירת שריון. השימוש בדגם החדש של הנגבון קומנדו הוא בשימוש חיל הרגלים, חיל ההנדסה הקרבית וכוחות מיוחדים. בנוסף, הנגב יכול לירות מלבד בצרורות, גם כדורים בודדים ולשמש כנשק אישי עבור הלוחם.

== היסטוריה ==
בשנות ה-90 של המאה ה-20, תע"ש תכננה את המקלע שיועד ליצוא בלבד, על פי מפרט של צה"ל. באותה עת לצה"ל לא היה בו צורך והוא התעתד לרכוש את מקלע המינימי הבלגי עבור כל יחידותיו, לאחר שהחל לרכוש אותו, כבר ב־1985, עבור יחידותיו המיוחדות. המינימי, שמבחינות מבניות רבות היה מאג מוקטן, היה בעייתי: המבנה שלו לא התאים לגודלו והנוקר שלו היה שביר. בשל תחילת הפיתוח של מקלע הנגב, השהה צה"ל את הצטיידות יחידות חיל הרגלים וגדודי חיל ההנדסה הקרבית במקלע המינימי.

בשנת 1993 נבדק עניין המקלע על ידי מבקר המדינה שקבע כי הפיתוח הארוך והממושך של המקלע, נעשה בזמן שצה"ל כבר יכול היה להצטייד במקלע המינימי הבלגי, בעלות קטנה מעלותו של מקלע הנגב (למינימי: כ־1,320 דולר למקלע נטו, וכ־2,220 למקלע עם אביזרים ומשלוח). הוא סיכם את תחקירו במשפטים הבאים בין היתר:

תכנון המקלע התארך והתמשך עד לשנת 1995. ב־1996 ביצע צה"ל ניסויי שדה במקלע, ובשנת 1997 הוא התקבל על ידי צה"ל ונרכש בכמויות כדי להפכו למקלע הראשי של כוחות היבשה.

הנגב זכה למוניטין בעייתי בקרב חיילי צה"ל בשל ריבוי התקלות והמעצורים בכלי. בעקבות תלונות אלו החליט צה"ל על שורה של שיפורים במקלע ועל החלפת מקלעים שנתבלו במקלעים חדשים. הנגב המשופר המכונה נגב דור ג' או "נגב 2000", כולל שיפורים ארגונומיים וחימושיים לצד שיפורי מנגנונים ואמינות. הנגב החדש החל להיקלט באלפיו בשנת 2009, וקליטתו הושלמה בשנת 2011.

ב־2012 פיתחה חברת "תעשיות נשק לישראל" מקלע נגב בקליבר 7.62x51 מ"מ נאט"ו (כמו של המאג) המבוסס על הנגב. מקלע זה נקרא נגב NG7 ולו תכונה ייחודית: ירי סלקטיבי חצי־אוטומטי, שכמעט איננו קיים במקלעים בקליבר שלו, כמו גם מנגנוני בטיחות לירי לא מבוקר.

"תעשיות נשק לישראל" מכרה מקלעי נגב למדינות נוספות, ביניהן קולומביה, קוסטה ריקה, אסטוניה, הודו ותאילנד.

== פרטים טכניים (NEGEV LMG 5.56mm) ==
מקלע נגב צה"לי
* הנגב הוא מקלע אוטומטי שפועל על בסיס גזים שנוצרים במהלך הירי. הוא יורה בשיטת המכנס הפתוח (open bolt), כלומר הנקירה מחוברת לפעולה לפנים של הירי, ומגיעה בסוף. אין הפרדה בין הפעולה לפנים ולנקירה.
* הנגב מסוגל הן לירי אוטומטי מלא, הן לירי בצרורות והן לירי סלקטיבי חצי־אוטומטי ("בודדות").
* הקליבר שלו הוא 5.56 מ"מ נאט"ו (<math>\ 5.56 \times 45 \mbox{mm}</math>). התחמושת היא US M855 או SS109 (כדור M16/M4 בעל תחמיש מוגבר).
* הנגב מוזן על ידי תוף־תקיפה של 150 כדור, ארגז־פעולה של מאות כדורים, שרשרת כדורים או מחסנית סטנדרטית של M16 או גליל.
* משקל קל. משקלו הוא רק 7.6 ק"ג ומשקל תוף של 150 כדורים הוא 2.7 ק"ג (בהשוואה למאג ששוקל כ־11 ק"ג).
* כלי קומפקטי. אורכו המלא הוא כ־1,020 מ"מ (102.0 ס"מ) (אורך הקנה הוא 460 מ"מ (46 ס"מ)), אך כאשר הקת מקופלת אורכו הוא 780 מ"מ בלבד (78 ס"מ).
* גרסת ה"נגב קומנדו" קומפקטית במיוחד: משקלו הוא פחות מ־7 ק"ג ואורכו הוא כ־890 מ"מ (89 ס"מ) עם קת פתוחה.
* קצב האש התאורטי ניתן לברירה: 700–850 כדורים בדקה, או 850–1,000 כדורים בדקה.
* מהירות הלוע שלו היא בין 913 ל־920 מטר לשנייה, תלוי במצב וסת הגזים.

==משתמשים==
*: ו־
*
*: שמו באוקראינה Fort 401.
*
*
*: המקלע הקל הסטנדרטי של הצבא הגיאורגי.
*: המקלע הסטנדרטי של הכוחות המיוחדים ההודים, ובמרץ 2020 הוזמנו 16,479 מקלעי נגב NG7 לשימוש כוחות היבשה ההודים כמקלע הסטנדרטי. החלו להיכנס בתחילת 2021.<ref></ref>
*: בשימוש צבא קניה.
*: בשימוש המשטרה המקסיקנית הפדרלית.
*: בשימוש הכוחות המיוחדים של המשטרה המקדונית.
*: בשימוש המשטרה הלאומית הפיליפינית ומשמר החופים הפיליפיני.
* סנגל: בשימוש הכוחות המיוחדים של צבא סנגל.
*: בשימוש הכוחות המיוחדים הטנזינים.
*: בשימוש הכוחות המיוחדים הווייטנאמים.
* קפריסין: בשימוש הכוחות המיוחדים הקפריסאים.
*: בשימוש צבא פרגוואי. (דגם רגיל ודגם SF)
*: המקלע הסטנדרטי של צבא קולומביה ומשטרת קולומביה.
* ברזיל: בשימוש המשטרה הצבאית של מדינת סאו פאולו.
* ארגנטינה: בשימוש המשטרה הפדרלית הארגנטינאית ויחידות מסוימות במשרד הביטחון הארגנטינאי.
*: רכשה כ־1,000 מקלעים ב־2007, ועוד 550 ב־2008.

== גלריה ==

<gallery widths="200" heights="150">
קובץ:Flickr - Israel Defense Forces - A Soldier of the Armored Brigade's Reconnaissance Unit Paving the Way.jpg|לוחם פלס"ר שריון עם הנגב באימון צה"לי בעת שקיעה.
קובץ:Negevon-latrun-exhibition-1.jpg|נגב קומנדו עם דורגל וידית הסתערות
קובץ:IDF-machineguns-67.jpg|מקלע נגב ושני מקלעי מאג
File:Flickr - Israel Defense Forces - Standing Guard in Nablus.jpg|לוחם צה"ל עם "נגב" במבצע חומת מגן
</gallery>

== קישורים חיצוניים ==

* מקלע נגב באתר IWI
** [http://iwi.net/negev/ נגב (דף כללי)]
** [http://iwi.net/negev/negev/ נגב LMG] (הנגב הרגיל)
** [http://iwi.net/negev/negev-sf/ נגב SF] (ידוע בצה"ל כ"נגב קומנדו")
** [http://iwi.net/negev/negev-ng-7/ נגב NG7] בקליבר 7.62x51 מ"מ נאט"ו
** [http://iwi.net/negev/negev-ng-7-sf/ נגב NG7 SF] ("נגב NG7 קומנדו")
* [https://www.webcitation.org/66QZCc4ct?url=http://world.guns.ru/machine/isr/negev-e.html מקלע נגב]
* [http://www.dtic.mil/ndia/2008Intl/Hartman.pdf מצגת על מקלע נגב], מאת מייקי הרטמן - רמ"ד קליעה בצה"ל
* [http://home.planet.nl/~rouw0062/dcdbase/fa_mg_negev.htm סקירה על מקלע נגב והשוואה למינימי]
* [https://web.archive.org/web/20080129172429/http://dover.idf.il/IDF/News_Channels/bamahana/08/03/03.htm מקצה שיפורים נרחב במקלע ה"נגב"; ינסה לשקם את אמון הלוחמים בנשק], "במחנה", 17/1/2008
* אמיר בוחבוט, - כולל סרט על התבור והנגב (מקלע), nrg, ה-23 ביולי 2007
* [https://web.archive.org/web/20090601185635/http://mazi.idf.il/113-7233-he/IGF.aspx מקצרים את הנגב] - על נגב קומנדו, באתר זרוע היבשה
* [https://web.archive.org/web/20091003025402/http://mazi.idf.il/5773-8137-HE/IGF.aspx פיתוח הנגב] - על נגב 2000, באתר זרוע היבשה
* 
* אביחי בקר, [http://www.fresh.co.il/vBulletin/showpost.php?p=4609071&postcount=16 שלום לידיד], הארץ, 05.09.1997, כפי שהועלה באתר פרש.
* [http://youtu.be/3NNTekxDN9w סרט תדמית של החברה, על מבחני ירי לנשק], באתר יוטיוב
* 

==הערות שוליים==

נגב, מקלע
קטגוריה:התעשייה הצבאית: נשק קל
קטגוריה:חיל הרגלים הישראלי: אמצעי לחימה
קטגוריה:תעשיות נשק לישראל
קטגוריה:יחסי ישראל–פרגוואי